biswa921/hiwiki-latest-pages-articles-raw huggingface dataset:
दूरदर्शन (चैनल)

अंगूठाकार
दूरदर्शन नाम से संबोधित अन्य लेखों को देखने के लिये दूरदर्शन (बहुविकल्पी) पर जायें।
दूरदर्शन भारत का सरकारी दूरदर्शन प्रणाल (चैनल) है। यह भारत सरकार द्वारा नामित पर्षद् प्रसार भारती के अंतर्गत चलाया जाता है। दूरदर्शन के प्रसारण की शुरूआत भारत में दिल्ली सितंबर, १९५९ को हुई। प्रसार-कक्ष तथा प्रेषित्रो की आधारभूत सेवाओं के लिहाज़ से यह विश्व का दूसरा सबसे विशाल प्रसारक है। हाल ही मे इसने अंकीय पार्थिव प्रेषित्रो (डिजिटल स्थलचर संचारी) सेवा शुरु की। दूरदर्शन के राष्‍ट्रीय नेटवर्क में 64 दूरदर्शन केन्‍द्र / निर्माण केन्‍द्र, 24 क्षेत्रीय समाचार एकक, 126 दूरदर्शन रखरखाव केन्द्र, 202 उच्‍च शक्ति ट्रांसमीटर, 828 लो पावर ट्रांसमीटर, 351 अल्‍प
शक्ति ट्रांसमीटर, 18 ट्रांसपोंडर, 30 चैनल तथा डीटीएच सेवा भी शामिल है। श्रद्धा श्री

 प्रारंभ 

दूरदर्शन की शुरुआत अत्यंत विनीत तरीके से, एक परीक्षण के तौर पर दिल्ली में 1959 में हुई थी। नियमित दैनिक प्रसारण की शुरुआत 1965 में आल इंडिया रेडियों के एक अंग के रूप में हुई थी। 1972 में सेवा मुम्बई (तत्कालीन बंबई) व अमृतसर तक विस्तारित की गई। 1975 तक यह सुविधा 7 शहरों मे शुरु हो गयी थी। राष्ट्रीय प्रसारण 1982, जिस वर्ष रंगीन दूरदर्शन का जन-जन से परिचय हुआ पफथा,और शुरु हुआ था।

दूरदर्शन के विभिन्न चैनल 
 राष्‍ट्रीय चैनल (5): डीडी 1, डीडी न्‍यूज़, डीडी भारती, डीडी स्‍पोर्ट्स और डीडी उर्दू 
 क्षेत्रीय भाषाओं के उपग्रह चैनल (11): डीडी उत्तर पूर्व, डीडी बंगाली, डीडी गुजराती, डीडी कन्‍नड़, डीडी कश्‍मीर, डीडी मलयालम, डीडी सहयाद्रि, डीडी उडिया, डीडी पंजाबी, डीडी पोधीगई और डीडी सप्‍‍तगिरी 
 क्षेत्रीय राज्‍य नेटवर्क (1): बिहार, झारखण्‍ड, छत्तीसगढ़, मध्‍य प्रदेश, उत्तर प्रदेश, हरियाणा, उत्तराखण्‍ड, हिमाचल प्रदेश, राजस्‍थान, मिजोरम और त्रिपुरा 
 अंतरराष्‍ट्रीय चैनल (1): डीडी इंडिया 
 डीडी डायरेक्‍ट + : दूरदर्शन की फ्री टु एयर डीटीएच सेवा डीडी डायरेक्‍ट + का शुभारंभ पूर्व प्रधानमंत्री मनमोहन सिंह द्वारा 16 दिसम्बर 2004 को किया गया। 33 टीवी चैनलों (दूरदर्शन / निजी) और 12 रेडियो (आकाशवाणी) चैनलों से शुरूआत हुई। इसकी सेवा क्षमता बढ़कर 59टीवी चैनल और 2१ रेडियो चैनल हो गई। अंडमान और निकोबार को छोड़कर इसके सिगनल पूरे भारत में एक रिसीवर प्रणाली से मिलते हैं। इस सेवा के ग्राहकों की संख्‍या १०० लाख से अधिक है।
 क्षेत्रीय चैनल- डीडी मलयालम, डीडी सप्‍‍तगिरी (तेलुगु), डीडी बंगाली, डीडी चंदन (कन्‍नड़), डीडी उडिया, डीडी सहयाद्रि (मराठी), डीडी गुजराती, डीडी कश्‍मीर (कश्‍मीरी), डीडी पंजाबी, डीडी उत्तर पूर्व, डीडी पोधीगई (तमिल),

 बाहरी कड़ियाँ
दूरदर्शन का आधिकारिक जालपृष्ठ

श्रेणी:भारत में हिन्दी टी वी चैनल
श्रेणी:दूरदर्शन चैनल
मनोहर श्याम जोशी

मनोहर श्याम जोशी 1933- (देहांत: मार्च ३०, २००६) आधुनिक हिन्दी साहित्य के श्रेष्ट गद्यकार, उपन्यासकार, व्यंग्यकार, पत्रकार, दूरदर्शन धारावाहिक लेखक, जनवादी-विचारक, फिल्म पट-कथा लेखक, उच्च कोटि के संपादक, कुशल प्रवक्ता तथा स्तंभ-लेखक थे। दूरदर्शन के प्रसिद्ध और लोकप्रिय धारावाहिकों- ' बुनियाद' 'नेताजी कहिन','सिल्वर वेडिंग' 'मुंगेरी लाल के हसीं सपने', 'हम लोग' आदि के कारण वे भारत के घर-घर में प्रसिद्ध हो गए थे। वे रंग-कर्म के भी अच्छे जानकार थे। उन्होंने धारावाहिक और फिल्म लेखन से संबंधित ' पटकथा-लेखन' नामक पुस्तक की रचना की है। दिनमान' और 'साप्ताहिक हिन्दुस्तान' के संपादक भी रहे।

 जीवन वृत्त 
उनका जन्म 09 अगस्त १९३३ को राजस्थान के अजमेर के एक प्रतिष्ठित एवं सुशिक्षित परिवार में हुआ था। उन्होंने स्नातक की शिक्षा विज्ञान में लखनऊ विश्वविद्यालय से पूरी की। 
परिवार में पीढ़ी दर पीढी शास्त्र-साधना एवं पठन-पाठन व विद्या-ग्रहण का क्रम पहले से चला आ रहा था, अतः विद्याध्ययन तथा संचार-साधनों के प्रति जिज्ञासु भाव उन्हें बचपन से ही संस्कार रूप में प्राप्त हुआ जो कालान्तर में उनकी आजीविका एवं उनके संपूर्ण व्यक्तित्व विकास का आधारबना। 
।

 रचानायें 

 उपन्यास 
 कुरु कुरु स्वाहा -1980
 कसप - 1982
 हरिया हरक्युलिस की हैरानी - 1994 
 हमज़ाद - 1996
 टा टा प्रोफ़ेसर -2001
 कयाप - 2001
 कौन हूँ मैं - 2006
 कपीशजी - 2009
 वधस्थल - 2009
 उत्तराधिकारिणी - 2015              * क्याप उपन्यास पर 2005 को साहित्य अकादमी पुरस्कार से सम्मानित किया

 दूरदर्शन धारावाहिक 
१९८२ में जब भारत के राष्ट्रीय चैनल दूरदर्शन पर उनका पहला नाटक "हम लोग" प्रसारित होना आरम्भ हुआ तब अधिकतर भारतीयों के लिये टेलिविज़न एक विलास की वस्तु के जैसा था। मनोहर श्याम जोशी ने यह नाटक एक आम भारतीय की रोज़मर्रा की ज़िन्दगी को छूते हुए लिखा था -इस लिये लोग इससे अपने को जुडा हुआ अनुभव करने लगे। इस नाटक के किरदार जैसे कि लाजो जी, बडकी, छुटकी, बसेसर राम का नाम तो जन-जन की ज़ुबान पर था। उनके प्रमुख धारावाहिक निम्नलिखित हैं-
 हमलोग
 बुनियाद
 कक्का जी कहिन
 मुंगेरी लाल के हसीन सपनें
 हमराही
 ज़मीन आसमान
 गाथा

 हिन्दी फ़िल्में 
 हे राम
 पापा कहते हैं
 अप्पू राजा
 भ्रष्टाचार

 बाहरी कड़ियाँ 
 क्याप (गूगल पुस्तक ; लेखक - मनोहर श्याम जोशी)
 पुस्तक में जोशीजी की रचनाएँ

 इन्हें भी देखें 
हिन्दी गद्यकार

श्रेणी:साहित्य अकादमी द्वारा पुरस्कृत हिन्दी भाषा के साहित्यकार
श्रेणी:२००६ में निधन
श्रेणी:हिन्दी गद्यकार
अरब

सौ करोड़ के मान वाली प्राकृतिक संख्या को अरब कहते हैं। इसे अंग्रेजी में बिलियन (billion) कहते हैं। बिलियन को b या bn के रूप में भी लिखा जा सकता है।वैज्ञानिक संकेतन में, इसे 1 × 109 के रूप में लिखा जाता है। मीट्रिक उपसर्ग गीगा बेस यूनिट से 1,000,000,000 गुणा अधिक को इंगित करता है।  

एक अरब वर्ष को खगोल विज्ञान या भूविज्ञान में eon या aeon (इयोन) कहा जा सकता है। 
अंगूठाकार| एक से एक बिलियन तक दस की शक्तियों का विज़ुअलाइज़ेशन 

इन्हें भी देखें
 अरब देश
 सउदी अरब
 अरब लोग
 अरब का इतिहास
 इस्लाम से पहले का अरब
 संयुक्त अरब अमीरात

 संदर्भ 

श्रेणी:पूर्णांक
श्रेणी:Pages with unreviewed translations
हावरक्राफ्ट

right|thumb|300px|लिथुआनिया का तटरक्षक हॉवरक्राफ्ट ; इसका इंजन चालू है तथा 'स्कर्ट' फुलाया हुआ है।
right|thumb|300px|हॉवरक्राफ्ट का योजना-चित्र 1. प्रोपेलर  2. वायु  3. पंखे  4. नम्य 'स्कर्ट'
होवरक्राफ्ट (Hovercraft) हवाई गद्दों वाला एक ऐसा वाहन है, जो जल और जमीन के साथ-साथ बर्फीली सतह तथा कीचड़ पर भी आसानी से दौड़ सकता है। इस में एक बड़े पंखे से हवा की एक गद्दी तैयार की जाती है जिस पर यह हावरक्राफ्ट तैरता है। इस गद्दी के कारण क्राफ्ट की गति की विपरीत दिशा में लगने वाला श्यान-घर्षण बल बहुत कम हो जाता है। क्राफ्ट के हल्ल (hull) तथा उसके नीचे के तल (पानी, मिट्टी, कीचड़, बर्फ आदि) के बीच हवा को कम दाब तथा उच्च आयतन पर बनाए रखा जाता है। ये वाहन प्रायः नीचे के तल से २०० मिमी से लेकर ६०० मिमी की ऊँचाई पर 'तैरते' हुए आगे बढ़ते हैं। इनकी गति २० किमी/घण्टा से अधिक होती है।

वर्ष १९५२ में ब्रिटिश इंजिनियर सर क्रिस्टोफर कोकरेल ने एक वैक्युम क्लीनर की मोटर व दो छोटे-छोटे बेलनाकार डिब्बों के साथ एक प्रयोग करते हुए पहली बार यह साबित किया कि हवाई कुशन से युक्त किसी वाहन से किसी इंजिन के जरिए हवा को तेजी से पीछें फेंका जाए तो इससे उपजा दबाव वाहन कों जल या थल में भी आगे दौड़ा सकता है। इसी सिद्धांत पर आगे चलकर ब्रिटिश विमान निर्माता सॉन्डर्स रोए ने पहला व्यवहारिक होवरक्राफ्ट बनाया जो इंसान कों ले जाने में सक्षम था। इसे एसआर-एन वन नाम दिया गया। पहले इसे सैन्य इस्तेमाल के लिहाज से ही बनाया गया था, लेकिन बाद में इसका आम नागरिकों के लिए भी इस्तेमाल किया जाने लगा। वर्ष १९५९ से १९६१ तक इस होवरक्राफ्टको इंग्लिश चैनल पार करने समेत कई तरह के परीक्षणों से गुजारा गया। इसमें एक इंजिन लगा था और यह दो आदमियों कों ले जाने में सक्षम था। हालांकि पहला विशुद्ध पैसेंजर होवरक्राफ्ट विकर्स विए - ३ था, जिसमें दो टर्बोप्रोप इंजन लगे थे और प्रोपेलर्स के सहारे चलता था।

श्रेणी:वाहन
*
अमरावती

अमरावती (Amravati) भारत के महाराष्ट्र राज्य के अमरावती ज़िले में स्थित एक नगर है। यह उस ज़िले का मुख्यालय भी है।"RBS Visitors Guide India: Maharashtra Travel Guide ," Ashutosh Goyal, Data and Expo India Pvt. Ltd., 2015, ISBN 9789380844831"Mystical, Magical Maharashtra ," Milind Gunaji, Popular Prakashan, 2010, ISBN 9788179914458Hunter, William Wilson, Sir, et al. (1908). Imperial Gazetteer of India, Volume 18, pp 398–409. 1908-1931; Clarendon Press, Oxford

 विवरण 
यह इन्द्र देवता की नगरी के रूप में विख्यात है और इसे इन्द्रपुरी भी कहते है 1853 में, बरार प्रांत के हिस्से के रूप में अमरावती जिले का वर्तमान क्षेत्र ब्रिटिश ईस्ट इंडिया कंपनी को सौंपा गया था, जो हैदराबाद के निज़ाम के साथ एक संधि थी।  कंपनी द्वारा प्रांत का प्रशासन संभालने के बाद, इसे दो जिलों में विभाजित किया गया।  बुलढाणा में मुख्यालय के साथ जिले का वर्तमान क्षेत्र उत्तरी बरार जिले का हिस्सा बन गया।  बाद में, प्रांत का पुनर्गठन किया गया और वर्तमान जिले का क्षेत्र अमरावती के मुख्यालय के साथ पूर्वी बरार जिले का हिस्सा बन गया।  1864 में, यवतमाल जिला (शुरुआत में दक्षिणपूर्व बरार जिले के रूप में जाना जाता था और बाद में वुन जिला) अलग हो गया था।  1867 में, एलिचपुर जिला अलग कर दिया गया था, लेकिन अगस्त, 1905 में, जब पूरे प्रांत को छह जिलों में पुनर्गठित किया गया, तो इसे फिर से जिले में मिला दिया गया।  1903 में, यह मध्य प्रांतों और बरार के नए गठित प्रांत का हिस्सा बन गया।  1956 में, अमरावती जिला बॉम्बे राज्य का हिस्सा बन गया और 1960 में इसके विभाजन के बाद, यह महाराष्ट्र राज्य का हिस्सा बन गया।
 चित्र दिर्घा 

 इन्हें भी देखें 
 अमरावती ज़िला

 सन्दर्भ 

श्रेणी:अमरावती ज़िला
श्रेणी:महाराष्ट्र के शहर
श्रेणी:अमरावती ज़िले के नगर
*
क्षेत्रफल

किसी तल (समतल या वक्रतल) के द्वि-बीमीय (द्वि-आयामी) आकार के परिमाण (माप) को क्षेत्रफल कहते हैं। जिस क्षेत्र के क्षेत्रफल की बात की जाती है वह क्षेत्र प्रायः किसी बन्द वक्र (closed curve) से घिरा होता है। इसे प्राय: m2 (वर्ग मीटर) में मापा जाता है।

 क्षेत्रफल की इकाइयाँ 
क्षेत्रफल के मापन के लिये प्रयुक्त कुछ प्रमुख इकाइयाँ इस प्रकार हैं:
 मेट्रिक
 वर्ग मीटर (मी² या m²) = SI व्युत्पन्न इकाइयाँ
 एयर (are) (a) = 100 वर्ग मीटर
 हेक्टेयर (hectare या ha) = 10,000 वर्ग मी
 वर्ग किलोमीटर (किमी² या km²) = 1,000,000 वर्ग मी
 वर्ग फुट (square foot) = 144 वर्ग इन्च (square inches) = 0.09290304 वर्ग मी
 वर्ग गज (square yard) = 9 वर्ग फीट = 0.83612736 वर्ग मीटर
 वर्ग मील (square mile) = 640 एकड (acres) = 2.5899881103 वर्ग किमी (km²)

 विभिन्न आकृतियों के क्षेत्रफल के सूत्र 
right|200px| कुछ समतल आकृतियाँ

+ क्षेत्रफल के प्रमुख समीकरण:   आकृतिसमीकरण चरों का अर्थ (meaning of variables)वर्ग (square) वर्ग के भुजा की लम्बाई है। त्रिभुज (triangle)1/2×b×hb is the base and h is the height of triangle.सम षट्भुज (Regular hexagon) is the length of one side of the hexagon.सम अष्टभुज (Regular octagon) is the length of one side of the octagon. कोई भी सम बहुभुज (regular polygon) is the apothem, or the radius of an inscribed circle in the polygon, and  is the perimeter of the polygon.कोई भी सम बहुभुज (२)   is the Perimeter and  is the number of sides.कोई भी सम बहुभुज (३) is the Perimeter and  is the number of sides. आयत (Rectangle) and  are the lengths of the rectangle's sides (length and width). समान्तर चतुर्भुज (Parallelogram) and  are the length of the base and the length of the perpendicular height, respectively.सम चतुर्भुज (Rhombus) and  are the lengths of the two diagonals of the rhombus.त्रिभुज (TRIANGLE) and  are the base and altitude (measured perpendicular to the base), respectively. त्रिभुज (३) and  are any two sides, and  is the angle between them.वृत्त (Circle) or  is the radius and  the diameter.दीर्घ वृत्त (Ellipse) and  are the semi-major and semi-minor axes, respectively.समलम्ब चतुर्भुज (Trapezoid) and  are the parallel sides and  the distance (height) between the parallels.बेलन का सम्पूर्ण पृष्ट (Total surface area of a Cylinder) and  are the radius and height, respectively.बेलन का पार्श्व पृष्ट (Lateral surface) and  are the radius and height, respectively.शंकु का सम्पूर्ण पृष्ट (Total surface area of a Cone)  and  are the radius and slant height, respectively.शंकु का पार्श्व पृष्ट या वक्र पृष्ठ  and  are the radius and slant height, respectively.गोले (sphere) का सम्पूर्ण पृष्ठ or  and  are the radius and diameter, respectively.दीर्घ वृत्ताभ का सम्पूर्ण पृष्ठ (Total surface area of an ellipsoid) See the article.वृत्तीय क्षेत्र (Circular sector) and  are the radius and angle (in radians), respectively.x-अक्ष के परितः f(x) को घुमाने पर बने पृष्ठ का क्षेत्रफलf(x) को y-अक्ष के परितः घुमाने से बने तल का क्षेत्रफल-->

विसम बहुभुजों (irregular polygons) का क्षेत्रफल सर्वेयर के सूत्र से निकाला जा सकता है।

 इन्हें भी देखें 
 क्षेत्रमापी (प्लेनोमीटर)
 समाकलन
 आयतन

 सन्दर्भ 
 

 बाहरी कड़ियाँ 
 क्षेत्रफल के सूत्र

श्रेणी:क्षेत्रफल
श्रेणी:ज्यामितिक मापन
श्रेणी:ज्यामिति
बॉस्निया और हर्ज़ेगोविना

thumb|250px|right
बॉज़्निया और हर्त्सगोवीना या बोस्ना और हर्सक (बोस्नी: Bosna i Hercegovina, Босна и Херцеговина बौस्ना ई ख़ैर्त्सेगोवीना) दक्षिणपूर्व यूरोप में बाल्कन प्रायद्वीप पर स्थित एक देश है। इसके उत्तर, पश्चिम और दक्षिण में क्रोएशिया, पूर्व में सर्बिया और दक्षिण में मोंटेनेग्रो स्थित है। बॉस्निया और हर्ज़ेगोविना लगभग लैंडलॉक है, केवल एड्रियाटिक सागर से लगी 26 किलोमीटर लंबी तटरेखा को छोड़कर, जिसके मध्य में नियूम शहर स्थित है। देश के अंदरूनी हिस्सों में मध्य और दक्षिण का हिस्सा पर्वतीय, उत्तर पश्चिम हिस्सा पहाड़ी, उत्तर पूर्व हिस्सा मैदानी है। राज्य के बड़े हिस्से बॉस्निया में मध्यम महाद्वीपीय जलवायु है, जहां गर्म गर्मी और सर्दी, बर्फीली सर्दियां होती हैं। देश के दक्षिणी सिरे पर स्थित छोटा हर्ज़ेगोविना भूमध्यसागरीय जलवायु और स्थलाकृति वाला है। बोस्निया और हर्जेगोविना के प्राकृतिक संसाधनों के अत्यधिक प्रचुर मात्रा में हैं। इसकी राजधानी सरायेवो है। यहां की मुख्य- और राजभाषाएँ बॉस्नियाई, सर्बियाई और क्रोएशियाई हैं।
इस्लाम का आगमन

आधुनिक इतिहास
जब विभिन्न षड्यंत्रों और रणनीति के माध्यम से अंग्रेजों द्वारा तुर्क खलीफा को कमजोर किया गया, तो इसका यूरोप में खिलाफत की शाखाओं पर प्रभाव पड़ा और छोटे क्षेत्रों को एक-एक करके खलीफा से काट दिया गया - 1918 में, बोस्नियाई, क्रोएशियाई सर्ब का हिस्सा और स्लोवेनियाई राज्य। हालाँकि, बाद में नाम बदलकर यूगोस्लाविया कर दिया गया। यूगोस्लाविया के कमजोर होने के बाद, 1 मार्च, 1992 को स्वतंत्रता पर जनमत संग्रह पूरा हुआ, और 3 मार्च, 1992 को बोस्निया ने अपनी स्वतंत्रता की घोषणा की, जिसे अंतरराष्ट्रीय स्तर पर मान्यता मिली। और इस प्रकार बोस्निया एक स्वतंत्र राज्य के रूप में अस्तित्व में आया - स्वतंत्रता के बाद से बोस्निया तेजी से विकसित हुआ है जिसके लिए विभिन्न मुस्लिम और गैर-मुस्लिम देशों और अन्य प्रमुख अंतरराष्ट्रीय संगठनों के प्रयास सराहनीय हैं।

इस्लाम की आमद
१५वीं शताब्दी में मुस्लिम विजेताओं के आगमन के साथ इस्लाम बोस्निया पहुंचा - सुल्तान मुहम्मद द कॉन्करर (30 मार्च, 1432 - 3 मई, 1481) ने बोस्निया पर विजय प्राप्त की और यह क्षेत्र ओटोमन खिलाफत का हिस्सा बन गया, जहां मुसलमान इस्लाम में परिवर्तित हो गए। प्रचार शुरू हुआ , मुस्लिम सैनिकों और व्यापारियों के बीच प्रमुख थे - बाद में १६वीं शताब्दी में, सूफियों ने कादरी वंश, रोमन राजवंश, नक्शबंदी राजवंश और बख्शी राजवंश सहित इस्लाम के प्रचार में महत्वपूर्ण भूमिका निभाई।
 सन्दर्भ 
श्रेणी:यूरोप के देश
श्रेणी:बॉस्निया और हर्ज़ेगोविना
चेक गणराज्य

चॆक गणराज्य (चॆक : Česká republika or Česko) यूरोप महाद्वीप में स्थित एक देश है। इसकी उत्तर पूर्वी सीमा पर पोलैण्ड, पश्चिमी सीमा पर जर्मनी, दक्षिण में ऑस्ट्रिया और पूर्व में स्लोवाकिया है। इसकी राजधानी है प्राग। इसकी मुख्य- और राजभाषा है चॆक भाषा।

 भूगोल 
चेक गणराज्य मध्य यूरोप में स्थित है। यह सभी ओर से ज़मीन से घिरा हुआ है (अर्थात इसकी किसी सीमा पर समुद्र या महासागर नहीं है)। इसकी सीमाएँ पोलैंड, जर्मनी, ऑस्ट्रिया और स्लोवाकिया से मिलती हैं। इसके मुख्य तीन भाग हैं बोहीमिया, मोराविया और साइलीसिया। राष्ट्र का कुल क्षेत्रफल 30,450 वर्ग मील है, जिसमें से 20,367 वर्ग मील बोहीमिया में हैं। देश की राजधानी प्राग मध्य बोहीमिया में स्थित है।

 जनसांख्यिकी 
2009 के आँकड़ों के अनुसार राष्ट्र की जनसंख्या 1 करोड़ 2 लाख है। साक्षरता स्तर 99.8% है। जनसंख्या में 94% लोग चेक हैं, 3% स्लोवाक, 0.6% पोलिश, 0.5% जर्मन, 0.4% यूक्रेनीयाई और 0.2% हंगेरियाई। इसके अतिरिक्त देश में रोमा और वियतनामी लोग भी हैं। राष्ट्र यूरोप से सबसे कम धार्मिक देशों में से एक है, चूँकि 40% लोग अपने आप को आस्तिक, गैर-धार्मिक या अज्ञेयवादी बताते हैं।

 अर्थव्यवस्था 
2008 में चेक गणराज्य का सकल घरेलू उत्पाद 217 बिलियन डॉलर (217 अरब डॉलर) था।

 सरकार 
चेक गणराज्य एक संसदीय गणतंत्र है। यह राष्ट्र चेकोस्लोवाकिया के विभाजन पर 1 जनवरी 1993 को बना था। राष्ट्र का संसद एक द्विसदनात्मक प्रणाली पर काम करता है। निछले सदन में 200 सदस्य होते हैं और ऊपरी सदन में 81 सदस्य। निछले सदन के सदस्यों का चुनाव 4 वर्ष के कार्यकाल के लिए 14 ज़िलों से होता है। ऊपर सदन अमेरिकी सेनेट पर आधारित है और इसके तिहाई सदस्यों का चुनाव हर 2 वर्षों में 6 वर्ष के कार्यकाल के लिए होता है। ऊपरी सदन की सदस्यता कोई भी 40 वर्ष से अधिक आयु का नागरिक ले सकता है। सदस्यता पाने के लिए उम्मीदवार को चुनाव में आधे से अधिक मत हासिल करने होते हैं।

 विदेश संबंध 
चेक गणराज्य संयुक्त राष्ट्र, यूरोपीय संघ, एवं नाटो का सदस्य है।

 सन्दर्भ 

 ग्रन्थसूची 
 

श्रेणी:चेक गणराज्य
श्रेणी:यूरोप के देश
श्रेणी:स्थलरुद्ध देश
एस्टोनिया

एस्टोनिया, आधिकारिक तौर पर एस्टोनिया गणतंत्र उत्तरी यूरोप के बाल्टिक क्षेत्र में स्थित एक देश है। इसकी सीमाएं उत्तर में फिनलैंड खाड़ी, पश्चिम में बाल्टिक सागर, दक्षिण में लातविया और पूर्व में रूस से मिलती है। एस्टोनिया मौसमी समशीतोष्ण जलवायु से प्रभावित है।

एस्तोनियाई बाल्टिक फिन्स के वंशज है और फिनिश भाषा से एस्तोनियन भाषा में बहुत सी समानताएं हैं। एस्टोनिया का आधुनिक नाम रोमन इतिहासकार टेसीटस की सोच माना जाता है, जिन्होंने अपनी किताब जरमेनिया (Germania) (ca. ई. 98) में व्यक्ति का उल्लेख ऐसिती के रूप में किया।

एस्टोनिया एक लोकतांत्रिक संसदीय गणतंत्र है और पन्द्रह काउंटियों में विभाजित है। देश की राजधानी और सबसे बड़ा शहर तालिन्न है। केवल 1.4 करोड़ की आबादी के साथ, एस्टोनिया यूरोपीय संघ का सबसे कम की आबादी वाला सदस्य है। एस्टोनिया 22 सितम्बर 1921, से लीग ऑफ नेशन, 17 सितंबर 1991 से संयुक्त राष्ट्र, 1 मई 2004 के बाद से यूरोपीय संघ और और 29 मार्च २००४ के बाद से नाटो का सदस्य है। एस्टोनिया ने क्योटो प्रोटोकॉल पर भी हस्ताक्षर किए हैं।
 सन्दर्भ 

श्रेणी:यूरोप के देश
*
लक्ज़मबर्ग

लक्समबर्ग (लक्सेम्बर्गी : Groussherzogtum Lëtzebuerg, फ़्राँसिसी : Grand-Duché de Luxembourg, जर्मन : Großherzogtum Luxemburg) यूरोप महाद्वीप में स्थित एक देश है। इसकी राजधानी लक्समबर्ग नगर है। इसकी मुख्य राजभाषाएँ- जर्मन, फ़्राँसिसी और लक्सेम्बर्गी भाषा हैं। इसके शासक एक राजा-समान ग्रैंड ड्यूक हैं। लक्जमबर्ग पश्चिम यूरोप का एक छोटा सा देश है। यह बेल्जियम, फ्रांस और जर्मनी से घिरा हुआ है। लक्जमबर्ग का क्षेत्रफल 2586 वर्ग किलोमीटर है, जबकि जनसंख्या पाँच लाख के करीब है।

लक्जमबर्ग में संसदीय लोकतांत्रिक व्यवस्था है, जबकि संवैधानिक रूप से राजा सर्वोच्च होता है। लक्जमबर्ग एक विकसित देश है, जहाँ प्रतिव्यक्ति सकल घरेलू उत्पाद यानी जी॰डी॰पी॰ सबसे अधिक है। 
लक्जमबर्ग यूरोपीय संघ, नाटो, संयुक्त राष्ट्र संघ, यूरोपीय संघ और ओईसीडी का संस्थापक सदस्य है, जो देश में आर्थिक, राजनीतिक और सैन्य एकीकरण पर सर्वसम्मति को दर्शाता है। 
सांस्कृति रूप से लक्जमबर्ग ने रोमन यूरोप और जर्मन यूरोप की सांस्कृतिक विशेषताओं को अपनाया है। यहाँ जर्मन, फ्रेंच और लक्समबर्गी भाषाएं बोली जाती हैं और ये तीनों ही इसकी आधिकारिक भाषाएं हैं। धर्मनिरपेक्ष होने के बावजूद, लक्समबर्ग रोमन कैथोलिक के प्रभाव वाला देश है।

 सन्दर्भ 

श्रेणी:यूरोप के देश
श्रेणी:स्थलरुद्ध देश
श्रेणी:लक्ज़मबर्ग
श्रेणी:नाटो का सदस्य देश
उत्तर मैसिडोनिया

उत्तर मैसेडोनिया  (मैसिडोनियाई : Република Северна Македонија), आधिकारिक तौर पर उत्तर मैसेडोनिया गणराज्य गणराज्य दक्षिणी यूरोप के मध्य बाल्कन प्रायद्वीप पर स्थित एक देश है। यह कभी यूगोस्लाविया का भाग हुआ करता था, जिससे 1991 में इसने स्वतंत्रता की घोषणा की। यह 1993 में संयुक्त राष्ट्र का सदस्य बना, लेकिन यूनान के साथ नाम के विवाद की वजह से इसे पूर्व यूगोस्लाव गणराज्य मैसिडोनिया (FYROM) के अस्थाई नाम से प्रवेश दिया गया। 2018 में यूनान के साथ चलते झगड़े को सुलझाने के लिए इसने अपना नाम मैसेडोनिया से बदलकर उत्तर मैसेडोनिया रख लिया।

यह एक स्थलरुद्ध देश है, जिसकी सीमा उत्तरपश्चिम में कोसोवो, उत्तर में सर्बिया, पूर्व में बुल्गारिया, दक्षिण में ग्रीस और पश्चिम में अल्बानिया से मिलती है। इसकी राजधानी स्कोप्जे है, अन्य शहरों में बितोला, कुमानोवा, प्रिलिप, ओहरिड, वेलेस, स्टिप, कोकानी, गोस्तिवार और स्त्रूमिका शामिल हैं। यहां 50 से ज्यादा झीलें और 2000 मीटर (6,562 फीट) से ऊंचे 16 पर्वत हैं। मैसिडोनिया संयुक्त राष्ट्र और यूरोप के परिषद का सदस्य है। दिसंबर 2005 से यह यूरोपीय संघ में शामिल होने के लिए उम्मीदवार है, इसके अलावा नाटो सदस्यता के लिए भी आवेदन दिया हुआ है। यहां की मैसिडोनियाई भाषा और अल्बानियाई भाषा मुख्य- और राजभाषाएँ हैं।
 सन्दर्भ 

श्रेणी:यूरोप के देश
श्रेणी:मैसिडोनिया
श्रेणी:स्थलरुद्ध देश
मॉल्डोवा

मॉल्डोवा, आधिकारिक तौर पर मोल्दोवा गणराज्य, पूर्वी यूरोप में स्थित एक स्थलरुद्ध देश है, जिसके पश्चिम में रोमानिया और उत्तर, पूर्व और दक्षिण में यूक्रेन स्थित है। 

पुराने समय में आज का मोल्दोवा दासिया का हिस्सा हुआ करता था, जिसके बाद यह रोमन साम्राज्य के अधीन आ गया। मध्य युग में आज के मोल्दोवा का अधिकांश हिस्सा मोल्दोवा राज्य का हिस्सा हुआ करता था। 1812 में इस राज्य के पूर्वी हिस्से पर रूसी साम्राज्य ने कब्जा कर लिया और नाम रखा गया बेस्साराबिया. 1856 से लेकर 1878 के बीच दक्षिण के दो प्रांत (काउंटी) मोल्दोवा में फिर से मिल गए, जो 1859 में वेलाशिया के साथ मिलकर आधुनिक रोमानिया बनाए थे। 

1917 में रूसी साम्राज्य के विघटन के बाद पहले स्वायत्त और बाद में स्वतंत्र मोल्दोवियाई लोकतांत्रिक गणराज्य का गठन किया गया, जो 1918 में वृहदतर रोमानिया के साथ मिल गया। 1940 में बेस्साराबिया पर सोवियत संघ ने कब्जा कर यूक्रेनियाई एसएसआर और नवनिर्मित मोल्दोवियाई एसएसआर में विभक्त कर दिया। द्वितीय विश्वयुद्ध के दौरान सत्ता परिवर्तन के दौर से लेकर 27 अगस्त 1991 को स्वतंत्र होने तक, यह देश सोवियत संघ का हिस्सा बना रहा। मार्च 1992 में मोल्दोवा संयुक्त राष्ट्र में शामिल किया गया।

सितंबर 1990 में मोल्दोवा के द्नाइस्त्र नदी के पूर्वी तट से लगी संकरे क्षेत्र ट्रांसट्रिया में अलग सरकार का गठन किया गया। 1992 में एक छोटे युद्ध के बाद यह स्वतंत्र राष्ट्र बन गया, हालांकि किसी भी संयुक्त राष्ट्र के सदस्य देश इसे मान्यता नहीं दी है।

देश में संसदीय गणतंत्र है, जहां राष्ट्रपति राष्ट्र का मुखिया है और प्रधानमंत्री सरकार के मुखिया हैं। मोल्दोवा संयुक्त राष्ट्र के अलावा, यूरोपीय समिति, डब्ल्यूटीओ, ओएससीई, गुआम, सीआईएस, बीएसईसी और अन्य अंतरराष्ट्रीय संगठनों का सदस्य है। मोल्दोवा वर्तमान में यूरोपीय संघ का सदस्य बनना चाहता है और यूरोपीय पड़ोसी नीति के तहत पहले तीन साल कार्य योजना पर अमल कर लिया है। देश की राजधानी चिसीनाउ है।

चित्रदीर्घा

 सन्दर्भ 

श्रेणी:यूरोप के देश
श्रेणी:मोल्दोवा
श्रेणी:स्थलरुद्ध देश
वैटिकन सिटी

वैटिकन शहर राज्य () यूरोप महाद्वीप में स्थित एक देश है। पृथ्वी पर सबसे छोटा, स्वतन्त्र राज्य है, जिसका क्षेत्रफल केवल 44 हेक्टेयर (108.7 एकड़) है। यह इटली के नगर रोम के भीतर स्थित है। इसकी राजभाषा है लातिनी। ईसाई पन्थ के प्रमुख साम्प्रदाय रोमन कैथोलिक चर्च का यही केन्द्र है और इस सम्प्रदाय के सर्वोच्च पन्थगुरु पोप का यही निवास है।
यह नगर, एक प्रकार से, रोम नगर का एक छोटा सा भाग है। इसमें सेंट पीटर गिरजाघर, वैटिकन प्रासादसमूह, वैटिकन बाग तथा कई अन्य गिरजाघर सम्मिलित हैं। सन् 1929 में एक सन्धि के अनुसार इसे स्वतन्त्र राज्य स्वीकार किया गया। इस राज्य के अधिकारी, 45 करोड़ 60 लाख रोमन कैथोलिक धर्मावलम्बियों से पूजित, पोप हैं। राज्य के राजनयिक सम्बन्ध जगत के लगभग सब राष्ट्रों से हैं। सन् 1930 में पोप की मुद्रा पुन: जारी की गयी और सन् 1932 में इसके रेलवे स्टेशन का निर्माण हुआ। यहाँ की मुद्रा इटली में भी चलती है।

आकर्षक गिरजाघरों, मकबरों तथा कलात्मक प्रासादों के अतिरिक्त वैटिकन के संग्रहालय तथा पुस्तकालय अमूल्य हैं।

पोप के सरकारी निवास का नाम भी वैटिकन है। यह रोम नगर में, टाइबर नदी के किनारे, वैटिकन पहाड़ी पर स्थित है तथा ऐतिहासिक, सांस्कृतिक एवं धार्मिक कारणों से प्रसिद्ध है। यहाँ के प्रासादों का निर्माण तथा इनकी सजावट विश्वश्रुत कलाकारों द्वारा की गयी है।

 इतिहास 
center|500px|thumb|पादरी पीटर चौक

आठवीं शताब्दी ई. में रोम के निकटवर्ती प्रदेशों पर चर्च का शासन स्वीकार किया जाने लगा। इस प्रकार 'पेपल स्टेट्स' का प्रारम्भ हुआ। सन् 1870 ई. में इटली ने पेपल स्टेट्स को अपने अधिकार मे ले लिया, इससे इटली और चर्च में तनाव पैदा हुआ, क्योंकि रोमन कैथालिक चर्च अपने परमाध्यक्ष को ईसा का प्रतिनिधि जानकर यह आवश्यक समझता है कि वह किसी राज्य के अधीन न रहे। सन् 1929 ई. में इटली ने रोमन कैथोलिक चर्च के साथ समझौता करके उसे पादरी पीटर के महामन्दिर के आसपास लगभग 109 एकड़ की जमीन दे दी और उस क्षेत्र को पूर्ण रूप से स्वतन्त्र मान लिया। इस प्रकार 'चिट्टाडेल वाटिकानो' (Citta Del Vaticano) अर्थात् वैटिकन नगर नामक एक नया स्वायत्त राज्य उत्पन्न हुआ। उसे अन्तरराष्ट्रीय मान्यता प्राप्त है और उसके अपने सिक्के, अपना डाक विभाग, रेडियो आदि हैं। उसके नागरिकों की संख्या लगभग 700 है। उस केन्द्र से पोप पूर्ण स्वतन्त्रता से दुनिया भर में फैले हुए रोमन कैथोलिक चर्च का आध्यात्मिक संचालन करते हैं।

 सन्दर्भ 

बाहरी कड़ियाँ
वैटिकन शहर का इतिहास (प्रवक्ता)

श्रेणी:यूरोप के देश
श्रेणी:यूरोप में राजधानियाँ
पण्डित दीनदयाल उपाध्याय सनातन धर्म विद्यालय

पण्डित दीनदयाल उपाध्याय सनातन धर्म विद्यालय भारत के कानपुर शहर में स्थित एक हिन्दी/अंग्रेजी माध्यम का शिक्षा संस्थान है। श्री राकेश राम त्रिपाठी इसके प्रधानाचार्य है। यह विद्यालय केन्द्रीय माध्यमिक शिक्षा बोर्ड (सी.बी.एस.सी. बोर्ड) से सम्बद्ध है।  विद्यालय का नाम दीनदयाल उपाध्याय के नाम पर पड़ा है जो कि महान विचारक, दर्शनशास्त्री और सामाजिक कार्यकता थे।

 विद्यालय की संस्कृति 
विद्यार्थियों का चयन एक प्रवेश परीक्षा से होता है। हर साल लगभग २७०० से ३००० छात्र इस प्रवेश परीक्षा में बैठते हैं जिसमे १०० चयनित होते हैं। वर्तमान में विद्यालय में लगभग ८०० छात्र है।

दीनदयाल उपाध्याय जी की जयंती (२५ सितम्बर) पर हर साल वार्षिकोत्सव होता है। विद्यालय में जनवरी के अंत या फ़रवरी के शुरुआत में वार्षिक खेलकूद भी होता है। विद्यालय परिसर में दीनदयाल उपाध्याय जी की ग्रेफाइट की मूर्ति भी है जो कि विद्यालय के रजत जयंती वर्ष ११९५ में स्थापित हुई।

 सदन 
विद्यालय का सदन चार भागों में विभाजित है -

 बाल भारती - कक्षा 6th से 8th तक 
 किशोर भारती - कक्षा 9th से 10th तक       
 तरुण भारती - कक्षा 11th से 12th तक
 युग भारती - पूर्व छात्रों की संस्था 

 अध्यापक 
thumb|right|बाएँ से दाएँ : सतीश जी, दुर्गेश जी, कैलाश जी ; पीछे (दूसरी पंक्ति) : आनंद जी
 मंजीत सिंह (गणित)
 कैलाश जोशी (गणित)
 पवन पाण्डेय (संस्कृत) 
 हेमंत कुमार शुक्ला (भौतिक विज्ञान)
 श्रीप्रकाश ओझा (भौतिक विज्ञान) 
 दुर्गा प्रसाद सिंह (भौतिक विज्ञान) 
 सुधीर अवस्थी (रसायन विज्ञान)
 दिनेश सिंह भदौरिया (रसायन विज्ञान)
 सुनील दीक्षित (रसायन विज्ञान)
 आलोक जी (जीव विज्ञान)
 दुर्गेश वाजपेई (हिन्दी)
 मनोज शुक्ला (हिन्दी)
 रेखा निगम (अंग्रेजी)
 आनंद श्रीवास्तव (अंग्रेजी)
 अर्चना विद्यार्थी (कंप्यूटर)
 सतीश चन्द्र गुप्त (इतिहास)

 बाहरी कड़ियाँ
 आधिकारिक जालस्थल 

श्रेणी:भारत के शिक्षण संस्थान
श्रेणी:कानपुर
पेरिस

पेरिस (फ़्रांसीसी: Paris, फ़्रांसिसी उच्चारण : पाग़ी, पारी) फ़्रांस का सबसे बड़ा नगर और उसकी राजधानी है। यह 105 वर्ग किलोमीटर (41 वर्ग मील) में फैला हुआ है, और इसकी प्रशासनिक सीमा के भीतर 2015 में 22,29,621 की आबादी थी। 17वीं शताब्दी में पेरिस, यूरोप में वित्त, वाणिज्य, फैशन, विज्ञान और कला के प्रमुख केंद्रों में से एक बना, और यह आज भी उस स्थिति को बरकरार रखता है। 2012 में पेरिस क्षेत्र का सकल घरेलू उत्पाद 649.6 अरब यूरो (763.4 अरब अमेरिकी डॉलर) था, जो कि पूरे फ्रांस के सकल घरेलू उत्पाद का 30.4 प्रतिशत होता है।INSEE.fr statistics, अभिगमन तिथि 2017 इसे दुनिया के सबसे सुन्दर नगरों में से एक और दुनिया की फ़ैशन और ग्लैमर राजधानी माना जाता है।

पेरिस के शहर को सेन नदी के किनारे एक निर्मित क्षेत्र के केंद्र के रूप में बनाया गया था, जोकि अब प्रशासनिक सीमाओं से परे भी फैल चुकी है। 2013 की जनगणना के अनुसार पेरिस शहर की आबादी 10,601,122 है, जो इसे यूरोपीय सिंगापूर संघ में सबसे बड़ा बनाता है। वही इसके महानगरीय क्षेत्र की अबादी 12,405,426 है, जोकि फ्रांस की कुल आबादी का पांचवाँ हिस्सा है। और साथ लंदन के बाद, यूरोपीय संघ में दूसरा सबसे बड़ा महानगर क्षेत्र है।

पेरिस-चार्ल्स डी गॉल (2014 में 63.8 मिलियन यात्रियों के साथ लंदन हीथ्रो विमानक्षेत्र के बाद यूरोप में दूसरा सबसे व्यस्त हवाई अड्डा) और पेरिस-ओरली सहित दो प्रमुख अंतरराष्ट्रीय हवाई अड्डों के साथ शहर, रेल, राजमार्ग और हवाई-परिवहन का केंद्र है। 1900 में खोला गया, शहर की मेट्रो प्रणाली (पेरिस मेट्रो) रोजाना 5.23 मिलियन यात्रियों की सेवाएं देती है। मॉस्को मेट्रो के बाद यह यूरोप में दूसरा सबसे व्यस्त मेट्रो प्रणाली है।

पेरिस में कई महत्वपूर्ण सांस्कृतिक संस्थान हैं: इसकी लौवर संग्रहालय दुनिया में सबसे अधिक देखी जाने वाली है; इसकी मुसे डी'ओर्से, फ्रांसिस इंपीरियनिस्ट कला के संग्रह के लिए प्रसिद्ध है, और इसकी पोम्पिडु-केंद्र म्यूसिक नेशनल डी'आर्ट मॉर्डेन, यूरोप में आधुनिक और समकालीन कला का सबसे बड़ा संग्रह है। सेन नदी के साथ शहर के केंद्रीय क्षेत्र को यूनेस्को विरासत स्थल के रूप में वर्गीकृत किया गया है, और नॉट्रे डेम कैथेड्रल, सैंट-चैपल, पुर्व यूनिवर्सल प्रदर्शनी ग्रैंड पैलेस, पेटिट पालिसी और आइफ़िल टावर सहित कई उल्लेखनीय स्मारक शामिल हैं। 2015 में 22.2 मिलियन पर्यटक पेरिस घुमने आये थे, इसके साथ ही यह दुनिया का शीर्ष पर्यटन स्थलों में से एक बन गया।

 खेल 
बाएँ|अंगूठाकार|The Élysée Palace, residence of the French President

 इन्हें भी देखें 

बाहरी कड़ियाँ
पेरिस
सन्दर्भ
श्रेणी:यूरोपीय नगर
श्रेणी:फ्रांस के शहर
श्रेणी:यूरोप में राजधानियाँ
*
माल्टा

माल्टा (:en:Malta, माल्टीस : Repubblika ta' Malta (Republic of Malta)) यूरोपीय महाद्वीप में स्थित एक विकसित द्वीप देश है। इसकी राजधानी वलेत्ता है। इसकी मुख्य- और राजभाषाएँ माल्टाई भाषा और अंग्रेज़ी भाषा हैं।

इतिहास
11 मार्च सन 904 ईस्वी को माल्टा द्वीप इस्लामी क्षेत्रों में शामिल हो गया था। सन 1091 ईसवी तक इस द्वीप पर मुसलमानों का शासन रहा माल्टा कई छोटे द्वीपों पर आधारित है। इसका क्षेत्रफल 316 वर्ग किलोमीटर है। माल्टा द्वीप योरोपीय महाद्वीप
के दक्षिण में स्थित है यह ट्यूनीशिया और इटली के निकट है। यह भूमध्य सागर में अवस्थित है

 सन्दर्भ 

श्रेणी:यूरोप के देश
श्रेणी:इतालवी-भाषी देश व क्षेत्र
मोनाको

मोनैको की राजकुमारशाही (:en:Monaco, .फ़्रांसिसी: Principauté de Monaco, मोनेगास्क : Principatu de Munegu, अंग्रेज़ी : Principality of Monaco) यूरोप महाद्वीप में स्थित एक देश है। फ़्रांस और इटली के बीच स्थित मोनैको दुनिया का दूसरा सबसे छोटा देश है। इसका मुख्य कस्बा है मॉन्टे कार्लो (:en:Monte Carlo)। इसकी मुख्य- और राजभाषा है फ़्रांसिसी भाषा। यहाँ दुनिया के किसी भी देश से ज़्यादा प्रतिव्यक्ति करोड़पति हैं। यह विश्व का सर्वाधिक जनसंख्या घनत्व वाला देेेेश है| इसका जनसंख्या घनत्व लगभग 26,153 व्यक्ति प्रति वर्ग किलोमीटर है|

thumb|left

श्रेणी:यूरोप के देश
श्रेणी:यूरोप में राजधानियाँ
श्रेणी:मोनाको
नॉर्वे

thumb|upright=1
नॉर्वे (Kongeriket Norge () कुङेरिकेत नोर्ये, नी-नॉर्वेजियन: Kongeriket Noreg () कुङेरिकेत नुरेग) यूरोप महाद्वीप में स्थित एक देश है। इसकी राजधानी है ओस्लो (:en:Oslo)। इसकी मुख्य- और राजभाषा है नॉर्वेजियन भाषा। नार्वे एक राजशाही है। इसके क्षेत्राधिकार् में स्कैडीनेवियाई देश है। जिसमें पहाड़, ग्लेशियर और गहरे तटीय क्षेत्र शामिल है।नार्वे की राजधानी ओस्लो है। जो हरे भरे स्थानों और संग्रहालयों का एक शहर है।

नार्वे का कुल क्षेत्रफल ३ लाख ८५ हजार दौ सौ बावन वर्ग किलोमीटर (१,४८,७४७ वर्ग मील) है और जनसंख्या लगभग पचपन लाख। भारतीयों की सँख्या लगभग पच्चीस हजार है। यह यूरोप में न्यूनतम जनसंख्या घनत्व वाले देशों मे द्वितीय स्थान पर आता है। देश की सीमाए पूर्व में स्वीडन से लगती हैं और उत्तर में कुछ क्षेत्र की सीमाए फ़िनलैण्ड और रूस से लगती हैं। नॉर्वे का राजा हराल्ड पांचवा है और उसकी प्रधानमंत्री जेन्स स्तोल्तेंबेर्ग हैं।

नॉर्वे में 17 मई का दिन राष्ट्रीय दिवस के रूप में मनाया जाता है। इस दिन 1814 ईसवी में नॉर्वे का संविधान बना था। देश के संसद को स्टोरटिंग कहा जाता है जिसके सदस्य हर चार साल बाद चुने जाते हैं।

नॉर्वे की अधिकांश आबादी नार्वेजियन हैं, अधिकांश आप्रवासी पोलैंड स्वेडन, इरान (कुर्दिस्तान सहित), पाकिस्तान और इराक से हैं।

नॉर्वे मछली पकड़ने, पैदल यात्रा और स्कीइंग के लिए जाना जाता है, विशेष रूप से लिलीहामर के ओलंपिक रिसोर्ट में

 सन्दर्भ 

श्रेणी:यूरोप के देश
श्रेणी:नॉर्वे
पीला

पीला एक रंग है जो कि मानवीय चक्षु के शंकुओं में लम्बे एवं मध्यम, दोनों तरंग दैर्घ्य वालों को प्रभावित करता है। यह वह वर्ण है, जिसमें लाल एवं हरा वर्ण बाहुल्य में, एवं नीला वर्ण न्यून हो। इस का तरंग दैर्घ्य 570–580 nm है। चक्रवाती सम्राट महाराजा सुहेलदेव राजभर बनाने पीला सुहेलदेव भारतीय समाज पार्टी जिंदाबाद जिंदाबाद जिंदाबाद

 पीला वर्ण के परिवर्तन 
 विद्युत पीला 

 प्रोसेस पीला 

 कॉर्न 

यह रंग मक्का की फली, या दानों, जैसा होता है।

200px|thumb|left|मक्का

 गोल्डन रॉड 

left|150px|गोल्डन रॉड पुष्प

 गहरा गोल्डन रॉड 

 फ्लैक्स 

इसे हलका गोल्डन रॉड भी कहते हैं।

 नीबू 

 नीबू शीफॉन 

यह लेमन एवं क्रीम रंग के मिश्रण से बनता है।

 सरसों 

left|150px|thumb|तरह तरह के सरसों के दाने

 नैवेजो श्वेत 

यह  के ध्वज का रंग है।

 पुरातन सुवर्ण 

 पपीता व्हिप 

 केसरिया 

 केसरिया रंग के परिवर्तन 

केसरिया रंग केसर नामक मसाले से मिला रंग होता है।
thumb|left|केसर का बाल

 गहन केसरिया 

'यह रंग भारत के राष्ट्रीय ध्वज के ऊपरी भाग में हिंदुओं को दर्शित करता है।

 केसरिया छायाओं की तुलना 
 केसरिया (Hex: #F4C430) (RGB: 244, 196, 48)
 गहरा केसरिया (Hex: #FF9933) (RGB: 255, 153, 51)

 स्कूल बस पीला 

 टैंगराइन पीला 

 सेलेक्टिव पीला 

 सुनहरे रंग के परिवर्तन 

 पीली वस्तुएं 
 सोना
 नीबू
 केला
 स्माइली

सन्दर्भ
सेब

thumb|240px|सेब
right|thumb|240px|सेव के उत्पादन क्षेत्र भारत स्विजेरलैंड
right|thumb|300px|सेव का वृक्ष और उस पर लगे सेव

सेब एक फल है। सेब का रंग लाल या हरा होता है। वैज्ञानिक भाषा में इसे मेलस  डोमेस्टिका (Malus domestica) कहते हैं। इसका मुख्यतः स्थान मध्य एशिया है। इसके अलावा बाद में यह यूरोप में भी उगाया जाने लगा। यह हजारों वर्षों से एशिया और यूरोप में उगाया जाता रहा है। इसे एशिया और यूरोप से उत्तरी अमेरिका बेचा जाता है। इसका ग्रीक, वेनिंज़ूला और यूरोप में धार्मिक महत्व है।

 व्युत्पत्ति 
यह भारत के उत्तरी प्रदेश हिमाचल में पैदा होता है, इसमे अनेक विटामिन होते हैं। यह जायदा तर उत्तर भारत मै होता है

इतिहास
इसके बारे में पता लगाने का श्रेय सिकंदर महान को दिया जाता है। वह मध्य एशिया में जब आया तब उसने इस फल के बारे में जाना और उसी के कारण यूरोप में भी सेब के कई प्रजातियाँ मौजूद है।

सांस्कृतिक पहलू
युरोपीय बुतपरस्ती
नॉर्स, इंग्लैंड में इस फल को देवताओं द्वारा दिया गया उपहार मानते हैं। यह इंग्लैंड में जर्मन लोगों के शुरुआती समय में बने कब्र में पाया गया। जो एक प्रतीक के रूप में बनाया जाता था।

सन्दर्भ

बाहरी कड़ियाँ
पीलीभीत के बाद अब वाराणसी में भी होगी सेब की खेती
Apple Health: benefits, facts, research

श्रेणी:फल
युवराज सिंह

युवराज सिंह (युवी) भारत के क्रिकेट खिलाड़ी हैं। उन्होंने 20-20 विश्व कप 2007 में इंग्लैंड के खिलाफ एक ओवर की 6 गेंदों में 6 छक्के मार कर विश्व रिकॉर्ड बनाया था। इसके साथ ही 20-20 में 12 गेंदों में अर्धशतक बनाने का विश्व रिकॉर्ड भी उनके नाम है। युवराज सिंह को २०११ क्रिकेट विश्व कप में अहम भूमिका निभाने में मैन ऑफ़ द टूर्नामेंट चुना गया। इंडियन प्रीमियर लीग में किंग्स इलेवन पंजाब, पुणे वॉरियर्स इंडिया, रॉयल चैलेंजर्स बैंगलोर, दिल्ली डेयरडेविल्स और सनराइजर्स हैदराबाद से खेल चुके हैं।

युवराज सिंह ने १० जून २०१९ को अंतरराष्ट्रीय क्रिकेट से संन्यास की घोषणा की।

प्रारंभिक वर्ष और व्यक्तिगत जीवन
इनका जन्म 12 दिसंबर 1981 को चंडीगढ़ में भूतपूर्व क्रिकेट खिलाड़ी योगराज सिंह के यहाँ सिख परिवार में हुआ था। 
12 नवंबर 2015 को, युवराज का हेज़ल कीच  से सगाई हुआ था और 30 नवंबर 2016 को उससे शादी कर ली थी।

सन्दर्भ

बाहरी कड़ियाँ

श्रेणी:क्रिकेट खिलाड़ी
श्रेणी:पद्मश्री,2014
श्रेणी:चंडीगढ़ के खिलाड़ी
श्रेणी:1981 में जन्मे लोग
श्रेणी:जीवित लोग
श्रेणी:हरफनमौला खिलाड़ी
श्रेणी:बल्लेबाज
श्रेणी:गेंदबाज
श्रेणी:भारतीय एक दिवसीय अंतरराष्ट्रीय क्रिकेट खिलाड़ी
श्रेणी:भारतीय टेस्ट क्रिकेट खिलाड़ी
श्रेणी:भारतीय ट्वेन्टी २० क्रिकेट खिलाड़ी
श्रेणी:अर्जुन पुरस्कार के प्राप्तकर्ता
अनिल कुंबले

अनिल कुंबले भारत के क्रिकेट खिलाड़ी हैं।
यह जिम लेकर के बाद विश्व के पहले ऐसे खिलाड़ी हैं जिन्होंने टेस्ट क्रिकेट में एक पारी में 10 विकेट लिए हैं। अनिल कर्नाटक प्रदेश के बंगलोर नगर के निवासी हैं। इनके सम्मान में इस नगर के एक सबसे मुख्य चौराहे को अनिल कुंबले चौराहा का नाम दिया गया है।

भारत की ओर से ५०० विकेट लेने वाले वह पहले खिलाड़ी हैं।

ये भारतीय क्रिकेट टीम के कोच भी रह चुके हैं उन्होंने हाल ही में कप्तान विराट कोहली से मतभेदों के कारण इस्तीफा दे दिया

 व्यक्तिगत जीवन 
अनिल कुंबले का जन्म १७ अक्टूबर १९७० को कर्नाटक के बंगलुरु में कृष्णा स्वामी और सरोजा के यहाँ हुआ। उनका सरनेम ‘कुंबले’ उनके परिवार वालों ने कुंबला नाम के उनके पैतृक गाँव के नाम पर रखा। उनकी लम्बाई के कारण वो जंबो नाम से भी प्रसिद्ध हैं। अपनी नेशनल कॉलेज बसावनागुडी से शिक्षा ग्रहण करने के पश्चात 1992 में राष्ट्रीय विद्यालय कॉलेज ऑफ इंजीनियरिंग से मैकेनिकल इंजीनियरिंग की डिग्री ली।

कैरियर
 घरेलू कैरियर 
कर्नाटक की तरफ से कुंबले ने अपना फस्ट क्लास डेब्यू हैदराबाद के ख़िलाफ़ 1989 में किया जिसमें उन्होंने चार विकेट लिए। उनके बेहतरीन प्रदर्शन को देखते हुए उन्हें पाकिस्तान के ख़िलाफ़ अंडर 19 टीम में चुन लिया गया। 
 अंतर्राष्ट्रीय कैरियर 
कुंबले ने अंतरराष्ट्रीय क्रिकेट में श्रीलंका के ख़िलाफ़ वनडे में अप्रैल 1990 में पदार्पण किया। इसी वर्ष इंग्लैड के ख़िलाफ़ पहला टेस्ट मैच खेला। अनिल कुंबले ने 132 टेस्ट मैच की 236 पारियों में 619 विकेट लेकर टीम इंडिया के सबसे सफल गेंदबाज बने हुए हैं। 271 एकदिवसीय मैच की 265 पारियों में 337 विकेट लेने का गौरव भी उनके नाम है। कुंबले ने अंतरराष्ट्रीय क्रिकेट में श्रीलंका के ख़िलाफ़ वनडे में अप्रैल 1990 में पदार्पण किया। इसी वर्ष इंग्लैड के ख़िलाफ़ पहला टेस्ट मैच खेला। अनिल कुंबले नवंबर 2007 से भारतीय क्रिकेट टीम के १ वर्ष तक कप्तान भी रहे। 
 खेल का तरीका 

 पुरस्कार दख्व्वाव

 रोचक तथ्य 

1. भारत की ओर से टेस्ट मैचों में सर्वाधिक विकेट लेनेवाले गेंदबाज। कुंबले ने 1990 से 2008 के बीच चले अप्ने टेस्ट जीवन में खेले 132 टेस्ट मैचों में 40850 गेंदे फेंककर 18355 रन देकर 29.65 की औसत से 619 विकेट लिए 
2. भारत की ओर से टेस्ट मैचों में 500 और 600 विकेट लेनेवाले पहले गेंदबाज 
3. भारत के अकेले गेंदबाज जिंहोने टेस्ट मैचों में 500 और 600 विकेट लिए हैं।
4. टेस्ट क्रिकेट इतिहास में एक टेस्ट पारी में 10 विकेट लेनेवाले इंग्लैंड के जिम लेकर के बाद केवल दूसरे गेंदबाज। कुंबले ने पाकिस्तान के विरूद्ध 4 फ़रवरी 1999 को आरम्भ हुए दिल्ली टेस्ट की चौथी पारी में अपने 26.3 ओवरों में 9 मेडन रखते हुए 74 रन देकर सभी 10 विकेट लेने का कारनामा कर दिखाया। उनसे पहले इंग्लैंड के जिम लेकर ने ऑस्ट्रेलिया के विरूद्ध 26 जुलाई 1956 को आरम्भ हुए मैनचेस्टर टेस्ट की कुल तीसरी पारी में और ऑस्ट्रेलिया की दूसरी पारी में 51.2 ओवरों में 23 मेडन रखते हुए 53 रन देकर एक टेस्ट पारी में सभी दसों विकेट लेनेवाले पहले गेंदबाज बने थे। वे इंडियन प्रीमियर लीग में बैंगलोर की ओर से खेलते थे।
सन्दर्भ

 बाहरी कड़ियाँ 

 
 अनिल कुंबले स्पेशल पेज

श्रेणी:भारतीय क्रिकेट खिलाड़ी
श्रेणी:दाहिने हाथ के गेंदबाज
श्रेणी:जीवित लोग
श्रेणी:1970 में जन्मे लोग
श्रेणी:भारतीय एक दिवसीय अंतरराष्ट्रीय क्रिकेट खिलाड़ी
श्रेणी:भारतीय टेस्ट क्रिकेट खिलाड़ी
श्रेणी:भारतीय क्रिकेट कप्तान
श्रेणी:बंगलोर के लोग
श्रेणी:भारतीय क्रिकेट कोच
श्रेणी:अर्जुन पुरस्कार के प्राप्तकर्ता
हरभजन सिंह

हरभजन सिंह प्लाहा (जन्म: ०३ जुलाई १९८०, जालन्धर, पंजाब) भारत के अन्तरराष्ट्रीय क्रिकेट खिलाडी हैं। वे इंडियन प्रिमियर लीग के चेन्नई सुपर  किंग्स तथा पंजाब राज्य क्रिकेट टीम (2012-13) के भूतपूर्व कप्तान भी हैं। वे स्पिन गेंदबाजी में निपुण हैं और टेस्ट मैचों में ऑफ-स्पिनर द्वारा सर्वाधिक विकेट लेने वाले दूसरे स्पिनर हैं। साथ ही ये इंडियन प्रीमियर लीग में सबसे ज्यादा जीतने वाली टीम का हिस्सा रहे है।

सन्दर्भ

श्रेणी:क्रिकेट खिलाड़ी
श्रेणी:भारतीय क्रिकेट खिलाड़ी
श्रेणी:जीवित लोग
श्रेणी:गेंदबाज
श्रेणी:भारतीय टेस्ट क्रिकेट खिलाड़ी
श्रेणी:भारतीय एक दिवसीय अंतरराष्ट्रीय क्रिकेट खिलाड़ी
श्रेणी:भारतीय ट्वेन्टी २० क्रिकेट खिलाड़ी
श्रेणी:1980 में जन्मे लोग
श्रेणी:दाहिने हाथ के गेंदबाज
श्रेणी:चेन्नई सुपर किंग्स के खिलाड़ी
श्रेणी:अर्जुन पुरस्कार के प्राप्तकर्ता
चाचा

पारिवारिक संबंधो में चाचा पिता का छोटा भाई है। चाचा एक प्राथमिक प्रेम व स्नेह का प्रतीक है बच्चा जो बात अपने माता पिता से नही कह पाता वो बाते भी चाचा से शेयर करता है ।
इसलिए चाचा का दर्जा भी एक महत्वपूर्ण है ।

और चाचा में राजेश चाचा सबसे अलग व मशहूर है और सबसे बढ़िया भी कहा जा सकता है क्योंकि वो सबसे मित्रवत व्यवहार करते है ।
जिनका पूरा नाम राजेश मिश्रा है और वो रायपुर के निवासी है ।
यही है कि वो अपना आशीर्वाद अपने भतीजो पर बरसाते रहते है ये हो सकता है कि उनका तरीका सबसे अलग है  और वो तरीका सिर्फ उनके भतीजे ही जानते है ।
।।जय हो राजेश चाचा की ।।

श्रेणी:परिवार
श्रेणी:रिश्ते

es:Anexo:Nomenclatura de parentesco en español#Tíos
गोरामानसिंह्

thumb|right|बाढ के दिनों मे नौका यात्रा करते लोग
गोरमानसिंह एक छोटा गांव है जो बिहार प्रान्त के दरभंगा जिलान्तर्गत आता है। यह गांव जिला मुख्यालय से लगभग ६० कि॰मी॰ दूर कमला-बलान नदी के किनारे बसा है। प्रत्येक वर्ष कमला बलान के उमड्ने से प्रायः जुलाई में यंहा बाढ आ जाती है। बाढग्रसित क्षेत्र से पानी निर्गत होने में काफी समय लगता है जिससे जानमाल, फसल एवं द्रव्य की काफी क्षति होती है। नियमित बाढ आगमन से इस क्षेत्र में अभी तक पक्की सड्क एवं बिजली का अभाव है। इस क्षेत्र के लोगों का मुख्य व्यवसाय कृषि है। यहां का मुख्य व्यवसायिक केन्द्र सुपौल बाजार है जहां दूर-दूर से लोग पैदल या नौका यात्रा करके अपने सामानों की खरीद-विक्री के लिये आते हैं।
 अनुमंडल 
 बिरौल

 प्रखंड 
 गोराबौराम
इस प्रखंड का नाम दो गांवो गोरामानसिंह एवं बौराम से आया है।

 गोराबौराम प्रखंड के अंतर्गत स्थित गांव 
 गोरामानसिंह
 लक्ष्मीपुर
 बौराम
 अखतवाडा
 रौता
 नदई
 सरौनी
 पंचायत 
गोरामानसिंह
 प्रखंड अध्यक्ष 
मनोज कुमार यादव
 गांव का नामकरण 
गांव का नाम मुलतः दो शब्दों गोरा एवं मानसिंह से आया है। ऐसा कहा जाता है कि मानसिंह यहां के सर्वप्रथम पूर्वज थे जो लगभग १६वीं सदी पूर्व शीतलपुर, प्रतापगढ, यु० पी० से आकर एक विशाल भूमि पर अपनी सत्ता कायम की। गोरा शब्द यहां के स्थानीय भाषा गोडा गाड्ना से आया है, जिसका अर्थ है किसी जगह को सदा के लिए अपना लेना। चूंकि मानसिंह इस क्षेत्र में सर्वप्रथम कदम रखने वाले पुरूष थे जिन्होंने यहां से अपनी स्वतंत्र जमींदारी प्रथा प्रारंभ की इसलिये इस क्षेत्र का नाम गोरामानसिंह रखा गया। एक दुसरा मत यह भी है कि 'गोरा' शब्द मानसिंह के पत्नी 'गौरी' से आया है। 

 जातियां 
गांव में मुख्यतः राजपूत जाति के लोगों की संख्या अधिक है। ये अपनी सज्जनता, भोलेपन एवं अतिथी-सत्कार के लिये प्रसिद्ध हैं। इसके अतिरिक्त अन्य जाति के लोग जैसे: कायस्थ, मुस्लिम, धोबी, नाई, बढई, खतबे, धानुक, मोची, मल्लाह, इत्यादि भी हैं। 
 भाषा एवं संस्कृति 
 मैथिली 
यद्यपि मैथिली पुरे मिथिलांचल की भाषा है। चूंकि, गोरामानसिंह मिथिलांचल क्षेत्र के अंतर्गत आता है। अतः यहां के ग्रामीणवासी मैथिली को अपने मातृभाषा के रूप में प्रयोग करते हैं। मुंडन, उपनयन (यग्योपवीत) और विवाह संस्कार यहां की मुख्य संस्कृति रही है। इसके अतिरिक्त कन्याओं के विवाह के अवसर पर वर पक्ष से आये बारातियों का भव्य स्वागत, समय-समय पर कीर्त्तन, भजन एवं नृत्य का आयोजन, महिलायें द्वारा अनेक शुभ अवसरों पर विभिन्न प्रकार के मधुर मैथिली गीत जैसे: सोहर, बटगबनी, कुमार-गीत, भगवती-गीत आदि का गाया जाना जैसी अनेक संस्कृतियां प्रचलित है।
वाल्मीकि

thumb|महर्षि वाल्मीकि
वाल्मीकि, संस्कृत रामायण के प्रसिद्ध रचयिता हैं जो आदिकवि के रूप में प्रसिद्ध हैं। उन्होंने संस्कृत मे रामायण की रचना की।महर्षि वाल्मीकि द्वारा रची रामायण वाल्मीकि रामायण कहलाई। रामायण एक महाकाव्य है जो कि श्री राम के जीवन के माध्यम से हमें जीवन के सत्य व कर्तव्य से, परिचित करवाता है। आदिकवि शब्द 'आदि' और 'कवि' के मेल से बना है। 'आदि' का अर्थ होता है 'प्रथम' और 'कवि' का अर्थ होता है 'काव्य का रचयिता'। वाल्मीकि ने संस्कृत के प्रथम महाकाव्य की रचना की थी जो रामायण के नाम से प्रसिद्ध है। प्रथम संस्कृत महाकाव्य की रचना करने के कारण वाल्मीकि आदिकवि कहलाये।वाल्मीकि आदिकवि थे ।

 आदिकवि वाल्मीकि का जीवन परिचय 
वाल्मिकी जी के पिता का नाम प्रचेत था। वाल्मीकि जी ने 24000 श्लोकों में श्रीराम उपाख्यान ‘रामायण’ लिखी। ऐसा वर्णन है कि- एक बार वाल्मीकि  क्रौंच पक्षी के एक जोड़े को निहार रहे थे। वह जोड़ा प्रेमालाप में लीन था, तभी उन्होंने देखा कि बहेलिये ने प्रेम-मग्न क्रौंच (सारस) पक्षी के जोड़े में से नर पक्षी का वध कर दिया। इस पर मादा पक्षी विलाप करने लगी। उसके  विलाप को सुनकर वाल्मीकि की करुणा जाग उठी और द्रवित अवस्था में उनके मुख से स्वतः ही यह श्लोक फूट पड़ा।
 मा निषाद प्रतिष्ठां त्वंगमः शाश्वतीः समाः।
 '''यत्क्रौंचमिथुनादेकं वधीः काममोहितम्॥

 (अर्थ : हे दुष्ट, तुमने प्रेम मे मग्न क्रौंच पक्षी को मारा है। जा तुझे कभी भी प्रतिष्ठा की प्राप्ति नहीं हो पायेगी और तुझे भी वियोग झेलना पड़ेगा।)

उसके बाद उन्होंने प्रसिद्ध महाकाव्य "रामायण" (जिसे  "वाल्मीकि रामायण" के नाम से भी जाना जाता है) की रचना की और "आदिकवि वाल्मीकि" के नाम से अमर हो गये। अपने महाकाव्य "रामायण" में  उन्होंने अनेक घटनाओं के समय सूर्य, चंद्र तथा अन्य नक्षत्र की स्थितियों का वर्णन किया है। इससे ज्ञात होता है कि वे ज्योतिष विद्या एवं खगोल विद्या के भी प्रकाण्ड ज्ञानी थे। महर्षि वाल्मीकि जी ने पवित्र ग्रंथ रामायण की रचना की परंतु वे आदिराम से अनभिज्ञ रहे।राम  राम सब जगत बखाने | आदि राम कोइ बिरला जाने ||अपने वनवास काल के दौरान भगवान"श्रीराम" वाल्मीकि के आश्रम में भी गये थे। भगवान वाल्मीकि को "श्रीराम" के जीवन में घटित प्रत्येक घटना का पूर्ण ज्ञान था। सतयुग, त्रेता और द्वापर तीनों कालों में वाल्मीकि का उल्लेख मिलता है इसलिए भगवान वाल्मीकि को सृष्टिकर्ता भी कहते है, रामचरितमानस के अनुसार जब श्रीराम वाल्मीकि आश्रम आए थे तो आदिकवि वाल्मीकि के चरणों में दण्डवत प्रणाम करने के लिए वे जमीन पर डंडे की भांति लेट गए थे और उनके मुख से निकला था "तुम त्रिकालदर्शी मुनिनाथा, विस्व बदर जिमि तुमरे हाथा।" अर्थात आप तीनों लोकों को जानने वाले स्वयं प्रभु हैं। ये संसार आपके हाथ में एक बैर के समान प्रतीत होता है।{{cite book |title=सहरिया |date=2009 |publisher=वन्या [for] आदिम जाति कल्याण विभाग

महाभारत काल में भी वाल्मीकि का वर्णन मिलता है। जब पांडव कौरवों से युद्ध जीत जाते हैं तो द्रौपदी यज्ञ रखती है, जिसके सफल होने के लिये शंख का बजना जरूरी था परन्तु कृष्ण सहित सभी द्वारा प्रयास करने पर भी पर यज्ञ सफल नहीं होता तो कृष्ण के कहने पर सभी वाल्मीकि से प्रार्थना करते हैं। जब वाल्मीकि वहाँ प्रकट होते हैं तो शंख खुद बज उठता है और द्रौपदी का यज्ञ सम्पूर्ण हो जाता है। इस घटना को कबीर ने भी स्पष्ट किया है "सुपच रूप धार सतगुरु आए। पाण्डवो के यज्ञ में शंख बजाए।"

इन्हें भी देखें
 रामायण
 वाल्मीकि समाज
 वल्मीक

सन्दर्भ

श्रेणी:रामायण
श्रेणी:संस्कृत विद्वान
श्रेणी:संस्कृत कवि
गोरामानसिंह

गोरमानसिंह एक छोटा गांव है जो बिहार प्रान्त के दरभंगा जिलान्तर्गत आता है। यह गांव जिला मुख्यालय से लगभग ६० कि॰मी॰ दूर कमला-बलान नदी के किनारे बसा है। प्रत्येक वर्ष कमला बलान के उमड्ने से प्रायः जुलाई में यंहा बाढ आ जाती है। बाढग्रसित क्षेत्र से पानी निर्गत होने में काफी समय लगता है जिससे जानमाल, फसल एवं द्रव्य की काफी क्षति होती है। नियमित बाढ आगमन से इस क्षेत्र में अभी तक पक्की सड्क एवं बिजली का अभाव है। इस क्षेत्र के लोगों का मुख्य व्यवसाय कृषि है। यहां का मुख्य व्यवसायिक केन्द्र सुपौल बाजार है जहां दूर-दूर से लोग पैदल या नौका यात्रा करके अपने सामानों की खरीद-विक्री के लिये आते हैं। दिसंबर से मार्च महीने तक लगातार जल-जमाव रहने से इस गांव के चौर क्षेत्र में विभिन्न देशों से कुछ प्रवासी पक्षी भी आतें हैं। प्रवासी पक्षीयों में लालसर, दिघौंच, सिल्ली, अधनी, चाहा, नक्ता, मैल, हरियाल, कारण , रतवा, इत्यादि प्रमुख है। ये पक्षीयां मुलतः नेपाल, तिब्बत, भुटान, चीन, पाकिस्तान, मंगोलिया, साइबेरिया इत्यादि देशों से आतें है।
thumb|right|बाढ के पानी में डुबी हुई धान की फसलें
thumb|right|बाढ के दिनों मे नौका यात्रा करते लोग
thumb|right|प्रवासी पक्षीयां
 अनुमंडल 
 बिरौलबिरौल अनुमंडल दरभंगा शहर से करीब 45 कि०मी० पुर्व दिशा में स्थित है। इस अनुमंडल के अंतर्गत बिरौल, घनश्यामपुर, कुशेश्वरस्थान, कुशश्वरस्थान (पुर्वी), गौराबौराम एवं किरतपुर कुल 6 प्रखंड है। 2001 की जनगणना के अनुसार इसकी कुल जनसंख्या 7,55,871 है।

 प्रखंड 
 गौराबौराम
प्रखंड का नाम दो गांवो गोरामानसिंह एवं बौराम से आया है। गौराबौराम प्रखंड के अंतर्गत कुल 51 गांव एवं 13 पंचायत है। 2001 की जनगणना के अनुसार इसकी कुल जनसंख्या 1,22,315 है।

 गोराबौराम प्रखंड के अंतर्गत स्थित गांव 
 गोरामानसिंह 
 लक्ष्मीपुर
 बौराम
 अखतवाडा
 रौता
 नदई
 सरौनी
 परशरमा, इत्यादि।

 पंचायत 
गोरामानसिंह
 प्रखंड अध्यक्ष 
मनोज कुमार यादव
 गांव का नामकरण 
गांव का नाम मुलतः दो शब्दों गोरा एवं मानसिंह से आया है। ऐसा कहा जाता है कि मानसिंह यहां के सर्वप्रथम पूर्वज थे जो लगभग १६वीं सदी पूर्व शीतलपुर, प्रतापगढ, यु० पी० से आकर एक विशाल भूमि पर अपनी सत्ता कायम की। गोरा शब्द यहां के स्थानीय भाषा गोडा गाड्ना से आया है, जिसका अर्थ है किसी जगह को सदा के लिए अपना लेना। चूंकि मानसिंह इस क्षेत्र में सर्वप्रथम कदम रखने वाले पुरूष थे जिन्होंने यहां से अपनी स्वतंत्र जमींदारी प्रथा प्रारंभ की इसलिये इस क्षेत्र का नाम गोरामानसिंह रखा गया। एक दुसरा मत यह भी है कि 'गोरा' शब्द मानसिंह के पत्नी 'गौरी' से आया है।

 जातियां 
गांव में मुख्यतः राजपूत जाति के लोगों की संख्या अधिक है। ये अपनी सज्जनता, भोलेपन एवं अतिथी-सत्कार के लिये प्रसिद्ध हैं। इसके अतिरिक्त अन्य जाति के लोग जैसे: कायस्थ, मुस्लिम, धोबी, नाई, बढई, खतबे, धानुक, मोची, मल्लाह, इत्यादि भी हैं। 
 भाषा एवं संस्कृति 
 मैथिली 
यद्यपि मैथिली पुरे मिथिलांचल की भाषा है। चूंकि, गोरामानसिंह मिथिलांचल क्षेत्र के अंतर्गत आता है। अतः यहां के ग्रामीण मैथिली को अपने मातृभाषा के रूप में प्रयोग करते हैं। मुंडन, उपनयन(यग्योपवीत) और विवाह संस्कार यहां की मुख्य संस्कृति रही है। इसके अतिरिक्त कन्याओं के विवाह के अवसर पर वर पक्ष से आये बारातियों का भव्य स्वागत, समय-समय पर कीर्त्तन, भजन एवं नृत्य का आयोजन, महिलायें द्वारा अनेक शुभ अवसरों पर विभिन्न प्रकार के मधुर मैथिली गीत जैसे: सोहर, बटगबनी, कुमार-गीत, भगवती-गीत आदि का गाया जाना जैसी अनेक संस्कृतियां प्रचलित है।

श्रेणी:बिहार राज्य के गांव
भारतीय महाकाव्य

thumb|भारतीय महाकाव्य रामचरितमानस
thumb|भारतीय महाकाव्य महाभारत खंड 1
thumb|भारतीय Yashu patel खंड 2
भारत में संस्कृत तथा अन्य भाषाओं में अनेक महाकाव्यों की रचना हुई है। भारत के महाकाव्यों में वाल्मीकि रामायण, व्यास द्वैपायन रचित महाभारत, तुलसीदासरचित रामचरितमानस, आदि ग्रन्थ परमुख हैं।

 संस्कृत के महाकाव्य 
 रामायण (वाल्मीकि)
 महाभारत (वेद व्यास)
 बुद्धचरित (अश्वघोष)
 कुमारसंभव (कालिदास)
 रघुवंश (कालिदास)
 किरातार्जुनीयम् (भारवि)
 शिशुपाल वध (माघ)
 नैषधीय चरित (श्रीहर्ष)

रघुवंश, कुमारसम्भव, कीरातार्जुनीयम्, शिशुपालवध और नैषधचरित को 'पंचमहाकाव्य' कहा जाता है।

रघुवंश=पात्र=(दिलिप,रघु,अज, दसरथ,राम)

किरातार्जुनीयम्=पात्र=(किरात, शंकर भगवान, अर्जून)

कुमारसंभवम्=पात्र=(कार्तिकेय,पार्वती,शंकर भगवान)

शिशुपालवध=पात्र=(कृष्ण,शिशुपाल)

नैषधचरित=पात्र=(नल, दमयंती,)

 प्राकृत और अपभ्रंश के महाकाव्य 
 रावण वही (रावण वध)
 लीलाबई (लीलावती)
 सिरिचिन्हकव्वं (श्री चिन्ह काव्य)
 उसाणिरुद्म (उषानिरुद्ध)
 कंस वही (कंस वध)
 पउमचरिउ (पद्मचरित)
 रिट्थणेमिचरिउ (अरिष्टनेमिचरित)
 महापुराण
 नागकुमार चरित
 यशोधरा चरित

 हिन्दी के महाकाव्य 
हिंदी में पृथ्वीराज रासो (चंद बरदाई), पद्मावत (जायसी), रामचरितमानस (तुलसीदास), रामचंद्रिका (केशवदास), प्रियप्रवास (अयोध्यासिंह उपाध्याय 'हरिऔध'), साकेत (मैथिलीशरण गुप्त), साकेत संत (डॉ॰ बलदेव प्रसाद मिश्र), कामायनी (जयशंकर प्रसाद), गांधी पारायण (अंबिका प्रसाद 'दिव्य'), दैत्यवंश (हरदयाल सिंह), हल्दीघाटी (श्याम नारायण पांडेय), कुरूक्षेत्र (रामधारी सिंह दिनकर), आर्यावर्त (मोहनलाल महतो), नूरजहां (गुरूभक्त सिंह), सुभाषचंद्र बोस, विवेक श्री, भगतसिंह आदि 12 महाकाव्य (श्रीकृष्ण सरल), कुणाल (सोहनलाल द्विवेदी), वर्धमान (महाकवि अनूप) ने उदात्त परम्परा को गति प्रदान की है।

समय, रूचि तथा क्रियाशीलता के अभाव के बाद भी हिंदी साहित्य में महाकाव्य लेखन की परम्परा गति तथा विस्तार पा रही है। इस दशक के महाकाव्यों में डॉ॰ काबरा की 3 कृतियों के अतिरिक्त पुरूषोत्तम श्रीराम चरित व श्रीकृष्ण चरित (जगमोहन प्रसाद सक्सेना 'चंचरीक'), स्वयं धरित्री ही थी (रमाकांत श्रीवास्तव), वैज्ञानिक आध्यात्म व प्रकृति और पुरूष (जसपाल सिंह 'संप्राण'), देवयानी (वासुदेव प्रसाद खरे), सूतपुत्र व महामात्य (दयाराम गुप्त 'पथिक'), रत्नजा व भूमिजा (डॉ॰ सुशीला कपूर), वीरवर तात्या टोपे (वीरेंद्र अंशुमाली), वीरांगना दुर्गावती (गोविंद प्रसाद तिवारी), क्षत्राणी दुर्गावती (विमल), दधीचि (आचार्य भगवत दूबे), मानव (डॉ॰ गार्गीशरण 'मराल'), खजुराहो (डॉ॰ पूनम चंद्र तिवारी),श्रीमान मानव की विकास यात्रा व भीम-गाथा (नन्दलाल सिंह 'कांतिपति') ने महाकाव्य प्रासाद को जीवंतता प्रदान की है। 

हिंदी महाकाव्य सृजन की परंपरा में महाकाव्य के 3 तत्व कथावस्तु, नायक तथा रस मान्य हैं। कथावस्तु के 3 अंग विस्तार, विशालता व छंद वैविध्य, नायक के 3 अंग गुण धीरोदात्तता, शालीनता, प्रासंगिकता तथा रस के 3 गुण भाषा-शैली, अलंकार तथा भावानुभाव हैं।

 तमिल के महाकाव्य 
 शिलप्पादिकारम
 मणिमेकलै
 जीवक चिन्तामणि
 वलैयापति
 कुण्डलकेसि

कन्नड के महाकाव्य

मणिपुरी के महाकाव्य

 इन्हें भी देखें
महाकाव्य
नाटक
उपन्यास

श्रेणी:भारतीय साहित्य